CELEX: 62010TN0269
Language: lv
Date: 2010-06-14 00:00:00
Title: Lieta T-269/10: Prasība, kas celta 2010. gada 14. jūnijā — LIS /Komisija

28.8.2010   
            
            
               LV
            
            
               Eiropas Savienības Oficiālais Vēstnesis
            
            
               C 234/42
            
         Prasība, kas celta 2010. gada 14. jūnijā — LIS/Komisija
   (Lieta T-269/10)
   ()
   2010/C 234/77
   Tiesvedības valoda — vācu
   
      Lietas dalībnieki
   
   
      Prasītāja: LIS GmbH Licht Impex Service (Mettmann, Vācija) (pārstāvis – K.-P. Langenkamp, Rechtsanwalt)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2010. gada 12. aprīļa lēmumu saskaņā ar LESD 264. pantu;
            
         
               —
            
            
               piespriest Komisijai atlīdzināt tiesāšanās izdevumus saskaņā ar Vispārējās tiesas Reglamenta 87. panta 2. punktu.
            
         
      Pamati un galvenie argumenti
   
   Prasītāja apstrīd Komisijas 2010. gada 12. aprīļa Lēmumu C(2010) 2198, galīgā redakcija, ar kuru Komisija noraidīja prasītājas kompensācijas pieteikumus par antidempinga maksājumiem, kas bija iekasēti par integrētu kompaktu fluorescējošu elektronisko spuldžu no Ķīnas Tautas Republikas ievešanu.
   Prasības pamatojumā prasītāja norāda, ka Komisija, piemērojot Regulas (EK) Nr. 384/96 (1) 11. panta 8. punktu, nav ievērojusi šī tiesiskā regulējuma jēgu un mērķi un nav piemērojusi loģikas pamatprincipus.
   Šajā ziņā tā turklāt norāda, ka šajā gadījumā nekad nav pastāvējis dempings, jo ražošanas cena ir bijusi mazāka par samaksāto eksporta cenu un šo pašu preci kāda Vācijas firma vēlāk ir piedāvājusi par mazāku cenu nekā sākotnējā Ķīnas eksporta cena.
   Tā norāda arī, ka Komisija nav ievērojusi, ka šīs preces nav parastas enerģiju ekonomējošas spuldzes pasākuma izpratnē.
   Prasītāja vēl apgalvo, ka Vācijas muitas iestāžu veiktā preces klasifikācija pretēji Komisijas viedoklim nebija apstrīdama, jo nebija neviena cita klasifikācijas numura, kuru varētu piešķirt šai precei.
   Turklāt Komisija esot ignorējusi to, ka šajā gadījumā Kopienā nekad nav bijis radīts nekāds risks, jo prasītājas pārdotās spuldzes visā Eiropā pārdod tikai tā viena un tāpēc nekad nav pastāvējis neviens ražotājs, kas būtu aizsargājams.
   Visbeidzot, tā apgalvo, ka kompensācijas pieprasījuma gadījumā nevar būt nozīme tam, ka dempinga starpība nav beigusies, jo daudz lielāka nozīme ir tam, ka šāda dempinga starpība nekad nav pastāvējusi.
   
      (1)  Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV 1996, L 56, 1. lpp.).